# Alberte Winding

### Fra Wikipedia, den frie encyklopædi

Du har nye beskeder (forskel fra næstsidste redigering).

Elin Alberte Winding eller blot Alberte (født 23. august 1963) er en dansk sanger og skuespiller.

Alberte ved Åh Abe 2006

Alberte voksede op i Tisvilde, København og Ærø. Hun medvirkede sammen med sine søskende Kasper Winding og Aske Bentzon i hendes far, Thomas Windings udsendelser til B&U Danmarks Radio. Hun startede som barn i tv-programmer for børn, bl.a. Farvel, jeg hedder Kurt, men holdte en stor pause, da hun i en ung alder rejste til USA med sin kusine. Da hun hjemvendte i en alder af 19 år, begyndte hun at skrive musik, og blev blot 3 år efter kendt og elsket af flere generationer af børn som Luna fra adskillige afsnit af Bamses Billedbog samt julekalenderen Bamses Julerejse. Hun har desuden medvirket i enkelte teaterforestillinger og filmen Strømer.

Hendes hovedudtryksområde er dog musikken, idet hun har udgivet en række plader med pop og børnemusik. Meget af dette er skrevet og spillet sammen med hendes tidligere ægtemand Jan Rørdam (de gik fra hinanden i 2001). Alberte er bl.a. også kendt fra mange udgaver af Åh Abe-koncerterne.

## [redigér] Diskografi

- Alberte (1985)
- Lige på (1986)
- Lyse nætter (1991)
- Det skaldede spøgelse (1992)
- Den forsvundne skat (1993)
- Tju Bang Chokolademand (1994)
- Alle verdens hjørner (1996)
- Brænder sol (1999)
- De største & de mindste (1999)
- Svenske spor (2003)
- Sludder og vrøvl gamle jas (2005)

Desuden har hun medvirket på flere børneplader i forbindelse med Bamse- og Åh abe-serierne.

## [redigér] Bibliografi

Alberte har ud over en stribe sangbøger fået udgivet:

- Barbara Tristan Møllers hemmelige dagbog (roman, 2006)

## [redigér] Se også

- Thomas Winding (far) - forfatter, tegner, filminstruktør og producent, kendt fra DR's børne-tv
- Kasper Winding (bror) - musiker og producent
- Aske Bentzon (halvbror) - musiker og skuespiller
- Ole Vinding (farfar, født Winding) - journalist og forfatter, søn af forfatteren Andreas Vinding (født Winding)
- Jean René Gauguin (morfar) - billedhugger, søn af maleren, billedhuggeren og grafikeren Paul Gauguin

## [redigér] Ekstern henvisning

- Albertes hjemmeside

| Denne musik-relaterede biografi er kun påbegyndt. Du kan hjælpe Wikipedia ved at tilføje mere. |

| Denne skuespiller biografi er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/l/b/Alberte_Winding_1cb3.html"

Kategorier: Påbegyndte musikbiografier | Påbegyndte skuespillerbiografier | Danske sangere | Født i 1963

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- English